recursal/SuperWikiNEXT-32B huggingface dataset:
Ο Γιάνναρος ήταν ένας από τους σπουδαιότερους Πατρινούς καραγκιοζοπαίχτες. Το πραγματικό του όνομα ήταν Ιωάννης Μουρελάτος και γεννήθηκε στην Πάτρα το 1931 και μεγάλωσε στην συνοικία Σύνορα Πάτρας. Ήταν γιος του Ντίνου Μουρελάτου που είχε ένα καπνοπωλείο στην ίδια γειτονιά. Ο Γιάνναρος μεγαλώνοντας δούλεψε για μερικά χρόνια στο μηχανουργείο Λεπεσιώτη και Σινιγάλια αλλά στα δεκαεπτά του χρόνια τον τράβηξε η τέχνη του καραγκιοζοπαίχτη. Όπως έλεγε "είμαι γεννημένος καραγκιοζοπαίχτης".Η πρώτη επαφή με τον μπερντέ το 1950 ήταν δίπλα στο μεγάλο δάσκαλο Ορέστη (Ανέστη Βακάλογλου) που τον έγινε βοηθός του μια μέρα που έλειπε ο κανονικός βοηθός του Σπύρος Γαρούφης , ο οποίος είχε έκτακτο ραντεβού με την κοπελιά του. Ο Γιάνναρος μαγεύτηκε από τότε μέχρι το '51 ήτανε βοηθός του Ορέστη. Ο Γιάνναρος ήταν γεννημένος να παίζει μιμούμενος φωνές και με το σπιρτόζο χιούμορ του να ξεσηκώνει μικρούς και μεγάλους ,κάτι που του είχε αναγνωριστεί προτού γίνει καραγκιοζοπαίχτης. Το 1951 έγινε βοηθός στον Βασίλαρο μέχρι το '53 μετά έστησε δικό του μπερντέ. Είχε πει πως τον βοήθησε πολύ ο πατέρας του διότι ήταν λαϊκός συγγραφέας και έγραφε έργα σε διάφορους καραγκιοζοπαίχτες. Δυστυχώς ο Γιάνναρος δεν βρήκε σε δόξα τον καραγκιόζη γιατί την δεκαετία του '50 είχαν έρθει τα μεγάλα θηρία όπως τα αποκαλούσε δηλαδή τον κινητό και τον στάσιμο κινηματογράφο.

Επαγγελματικά ταξίδια
---------------------

Το 1982 αντιπροσωπεύει την Ελλάδα στα ευρωπάλια Το '83 ταξιδεύει στην Νέα Υόρκη καλεσμένος από το σύλλογο των Πατρινών τον Κωστή Παλαμά για τους Έλληνες που βρίσκονται εκεί και ύστερα το 1983 ταξιδεύει στην Αυστραλία.

Τηλεοπτικές συμμετοχές
----------------------

Επίσης ο Γιάνναρος συμμετείχε στην τηλεοπτική εκπομπή Οι Σκιές του Μπερντέ για 3 επεισόδια.

Έδωσε τις παρακάτω 7 παραστάσεις στην τηλεοπτική σειρά τα Τα Κολλητήρια ( Ο Καραγκιόζης Γραμματικός, Ο Καραγκιόζης Προφήτης, Το Ναυάγιο Μπαρμπαγιώργου, Ο Χριστιανομάχος, Ο Πλούτος του Αριστοφάνη Α & Β, Η Γέννηση κολλητηριού). 

Έδωσε τις παρακάτω 7 παραστάσεις στην τηλεοπτική σειρά τα Ο Καραγκιόζης ( Το Πιθάρι, Ο Πύργος ιπποτών, Το Φρούριο δαιμόνων, Η Αρχόντισσα κάστρου, Ο Γερο-Γκόρτσας, Ο Μπαρμπαγιώργος λόρδος, Ο Καπετάν Καραφωτιάς). 

Τέλος έδωσε τις παρακάτω 2 παραστάσεις στην τηλεοπτική σειρά Και μιλάει...και λαλάει ( Η Κρεμάλα του Πατριάρχη, Οι αντάρτες της Μακεδονίας).
O **Γκόραν Ιβανίσεβιτς** (γεννημένος στις 13 Σεπτεμβρίου 1971) είναι Κροάτης πρώην επαγγελματίας τενίστας και νυν προπονητής. Είναι γνωστός για την κατάκτηση του Γουίμπλετον το 2001, του μοναδικού του Γκραν Σλαμ, κάτι το οποίο πέτυχε με κάρτα ελεύθερης εισόδου (wildcard) ενώ ήταν στο νούμερο 125 της παγκόσμιας κατάταξης. 

Ο Ιβανίσεβιτς είχε βρεθει μέχρι και το νούμερο 2 της παγκόσμιας κατάταξης το 1994. Στο Γουίμπλετον πριν στεφθεί πρωταθλητής είχε υπάρξει 3 φορές φιναλίστ, το 1992, το 1994 και το 1998 (την πρώτη φορά ηττήθηκε από τον Αντρέ Άγκασι και τις δύο επόμενες απο τον Πiτ Σάμπρας).

Είχε μια επιτυχημένη καριέρα και κατάφερε να κατακτήσει συνολικά 22 τίτλους ATP στο μονό. Μάλιστα ήταν ανταγωνιστικός και στο διπλό όπου βρέθηκε δύο φορές στον τελικό του Ρολάν Γκαρός (1990 και 1999).

Ο άθλος στο Γουίμπλετον
-----------------------

Το 2001 μετά από προβλήματα τραυματισμών έπεσε πολύ στην παγκόσμια κατάταξη και βρέθηκε εκτός του top 100. Πριν το Γουίμπλετον ήταν στο νούμερο 125. Η κατάταξή του δεν του εξασφάλιζε μια θέση στο κυρίως ταμπλό αλλά οι διοργανωτές του έδωσαν κάρτα ελεύθερης εισόδου (wildcard) μιας και ήταν 3 φορές φιναλίστ στο συγκεκριμένο τουρνουά. Η κατάκτηση του Γουίμπλετον από τον ίδιο με τον τρόπο που επιτεύχθηκε θεωρήθηκε ένα ορόσημο στα χρονικά του αθλήματος.

Προπονητική καριέρα
-------------------

Μετά την απόσυρση του από την ενεργό δράση το 2004 επέλεξε την καριέρα του προπονητή. Από τις 30 Ιουνίου του 2019 μέχρι τον Μάρτιο του 2024 προπονούσε τον Νόβακ Τζόκοβιτς  ενώ στο παρελθόν έχει προπονήσει και άλλους καταξιωμένους τενίστες: τον Μάριν Τσίλιτς  (ο οποίος υπό την καθοδήγησή του κέρδισε το US Open το 2014), τον Μίλος Ράονιτς και τον Τόμας Μπέρντιχ.

Παραπομπές
----------

1. 1 2  Bud Collins: «The Bud Collins History of Tennis» (Αγγλικά) New Chapter Press. Νέα Υόρκη. 2010. σελ. 693. ISBN-13 978-0-942257-70-0.
2. ↑  www.thetimes.co.uk/article/goran-ivanisevic-a-massive-amount-of-money-has-power-in-anything-even-if-it-destroys-something-cb2k69fm3.
3. ↑  «Goran Ivanisevic | Titles and Finals | ATP Tour | Tennis». *ATP Tour*. Ανακτήθηκε στις 1 Οκτωβρίου 2022.
4. ↑  «Goran Ivanisevic's Shining Moment: From 'Really Bad' To A Wimbledon Title | ATP Tour | Tennis». *ATP Tour*. Ανακτήθηκε στις 1 Οκτωβρίου 2022.
5. ↑   .  Missing or empty `|title=` (βοήθεια)
6. ↑  «Cilic splits with Ivanisevic after nearly 3 years». *ESPN.com* (στα Αγγλικά). 21 Ιουλίου 2016. Ανακτήθηκε στις 1 Οκτωβρίου 2022.

Εξωτερικοί σύνδεσμοι
--------------------

* Πολυμέσα σχετικά με το θέμα  Goran Ivanišević στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 305758191

 |

 |
Ο **Μοντέρο Χιλ** (αγγλικά: **Montero Hill**, γενν. 9 Απριλίου 1999), γνωστός και ως **Lil Nas X**, είναι Αμερικανός ράπερ και στιχουργός. Έγινε γνωστός με το σινγκλ Old Town Road, ένα κομμάτι της country rap. Το συγκεκριμένο κομμάτι έφτασε στην κορυφή των μουσικών charts παγκοσμίως και έλαβε πολύ θετικές κριτικές από τους κριτικούς μουσικής, ενώ ακολούθησαν αρκετά γνωστά κομμάτια, όπως το *Panini* και το *Rodeo*. Παρόλη την θετική ανταπόκριση των κριτικών και του κοινού, ο Χιλ είναι και ιδιαίτερα αμφιλεγόμενος. Το 2020, ο Lil Nas X μίλησε δημόσια για τον σεξουαλικό του προσανατολισμό ως ομοφυλόφιλος. Αυτό οδήγησε σε πολλές αντιδράσεις από άτομα με ομοφοβικές απόψεις, καθώς και από ισλαμιστές και άλλους θρήσκους, οι οποίοι έκαναν λόγο για απαγόρευση των κομματιών του για τον σεξουαλικό προσανατολισμό. Ως απάντηση, ο Χιλ κυκλοφόρησε το σινγκλ *Montero*. Παρά τις θετικές κριτικές, το κομμάτι έγινε ιδιαίτερα αμφιλεγόμενο. Εκτός από το σεξουαλικό περιεχόμενο του κομματιού, ο νεαρός ράπερ εξετάζει και τα δόγματα του Χριστιανισμού σε σχέση με την ομοφυλοφιλία, ενώ υπάρχει η συνεχής υπόνοια ότι ο Χριστιανισμός είναι μια ομοφοβική και ρατσιστική θρησκεία. Κυκλοφόρησε και το βίντεο κλιπ του κομματιού στο YouTube, το οποίο παρουσιάζει τον ράπερ να δικάζεται από τον Θεό και να κατεβαίνει στην κόλαση και οδήγησε σε ακόμα περισσότερες επικρίσεις. 

Ο Lil Nas X έλαβε τις περισσότερες υποψηφιότητες για Βραβεία Γκράμι, ενώ τελικά κέρδισε στις κατηγορίες *Best Music Video* και *Best Pop Duo/Group Performance*. Έγινε ο πρώτος ανοικτά ΛΟΑΤ αφροαμερικανός καλλιτέχνης που βραβεύτηκε από την *Country Music Association*. Παρά το νεαρό της ηλικίας του, ο Χιλ είναι ένα από τα 25 άτομα με την μεγαλύτερη επιρροή παγκοσμίως, σύμφωνα με το περιοδικό Τάιμ.

Δισκογραφία
-----------

### Στούντιο άλμπουμ

* **Nasarati** (κυκλοφόρησε στις 24 Ιουλίου 2018)
* **Montero** (κυκλοφόρησε στις 17 Σεπτεμβρίου 2021)

### EP

* **7** (κυκλοφόρησε στις 21 Ιουνίου 2019)

### Σινγκλ

* **Old Town Road** (κυκλοφόρησε το 2018, με τον Μπίλυ Ρέι Σάιρους)
* **Panini** (κυκλοφόρησε το 2019)
* **Rodeo** (κυκλοφόρησε το 2020, με την Cardi B και τον Nas)
* **Holiday** (κυκλοφόρησε το 2020)
* **Montero (Call Me by Your Name)** (κυκλοφόρησε το 2021)
* **Sun Goes Down** (κυκλοφόρησε το 2021)
* **Industry Baby** (κυκλοφόρησε το 2021)

Παραπομπές
----------

1. ↑  «‘I’m not angry’: Lil Nas X addresses those who bullied him for coming out». 7  Ιουλίου 2019.
2. ↑  «La country hostile aux artistes noirs ? Polémique autour du hit "Old Town Road"». 24  Μαΐου 2019.
3. ↑  «Atlanta rappers Lil Nas X, Cardi B among Time's 25 most influential people on the Internet».
4. ↑  «Lithia grad Lil Nas X has top song in America».
5. ↑  Ανακτήθηκε στις 4  Μαρτίου 2021.
6. ↑  «Rapper Lil Nas X Scored a Billboard Hot 100 Hit Thanks to a TikTok Meme.».
7. ↑  web.archive.org/web/20220131121232/https://time.com/collection/100-most-influential-people-2021/. Ανακτήθηκε στις 31  Ιανουαρίου 2022.
Ο **νομισματικός πληθωρισμός** είναι η συνεχής αύξηση της προσφοράς χρήματος μιας χώρας (ή της ζώνης του νομίσματος). Ανάλογα με πολλούς παράγοντες, ιδιαίτερα τις προσδοκίες των πολιτών, τη θεμελιώδη κατάσταση και την ανάπτυξη της οικονομίας και του μηχανισμού μετάδοσης του νομίσματος, είναι πιθανό να οδηγήσει σε πληθωρισμό, που αποτελεί αύξηση του γενικού επιπέδου των τιμών των αγαθών και των υπηρεσιών.

Παραπομπές
----------

1. ↑  Michael F. Bryan, *On the Origin and Evolution of the Word "Inflation", clevelandfed.org Αρχειοθετήθηκε 2008-08-19 στο Wayback Machine.*
2. ↑  Jahan, Sarwat. «Inflation Targeting: Holding the Line». International Monetary Funds, Finance & Development. Ανακτήθηκε στις 28 Δεκεμβρίου 2014.

Εξωτερικοί σύνδεσμοι
--------------------

* Money and Inflation
* Monetary Inflation / Quantity Theory Αρχειοθετήθηκε 2015-04-09 στο Wayback Machine.
* ECB: M3 and CPI
* Charts of commodity prices and monetary aggregates
* Money and Commodity prices Αρχειοθετήθηκε 2009-08-07 στο Wayback Machine.
* Bank of England: The Lag from Monetary Policy Actions to Inflation: Friedman Revisited
Το **Πατ και Μάικ** (αγγλ. **Pat and Mike**) είναι Αμερικανική ρομαντική κομεντί του 1952 σε σκηνοθεσία Τζορτζ Κιούκορ. Πρωταγωνιστές της ταινίας είναι οι Σπένσερ Τρέισι, Κάθριν Χέπμπορν, Άλντο Ρέι και Γουίλιαμ Τσινγκ. Το σενάριο της ταινίας έγραψαν η Ρουθ Γκόρντον και ο Κάρσον Κέινιν.

Υπόθεση
-------

Η Πατ Πέμπερτον (Κάθριν Χέπμπορν) είναι εκπληκτική αθλήτρια, εκτός από τις στιγμές που ο δεσποτικός της αρραβωναστικός, Κόλιερ Γουέλντ (Γουίλιαμ Τσινγκ) είναι κοντά. Φτάνει κοντά στο να κερδίσει το γυναικείο πρωτάθλημα γκολφ μέχρι τη στιγμή που εκνευρίζεται από την παρουσία του και χάνει την τελευταία στιγμή. Εκείνος θέλει να την κάνει να το ξεχάσει και της προτείνει γάμο, αλλά εκείνη δε θέλει να υποταχθεί τόσο εύκολα. Κάποια στιγμή γνωρίζεται με τον Μάικ Κόνοβαν (Σπένσερ Τρέισι) αναξιόπιστο μάνατζερ αθλητών και αποφαζίσει να ζητήσει τη βοήθεια του. Οι δυο τους μπλέκουν σε μια σειρά κωμικοτραγικών γεγονότων, όπου αναγκάζονται να αντιμετωπίσουν μαφιόζους κι έναν ζηλιάρη μπόξερ, τον Ντέιβι Χάκο (Άλντο Ρέι) και αισθάνονται την ερωτική έλξη μεταξύ τους να μεγαλώνει.

Πληροφορίες παραγωγής
---------------------

Έβδομη, από τις εννιά στο σύνολο, συνεργασία του ζεύγους Τρέισι και Χέπμπορν. Το σενάριο της ταινίας γράφτηκε από το ζεύγος Γκάρσον Κέινιν και Ρουθ Γκόρντον, που ήταν κοντινοί φίλοι των Τρέισι και Χέπμπορν με σκοπό να αναδειχτούν οι αθλητικές ικανότητες της ηθοποιού που είχε εξαιρετικές επιδόσεις τόσο στο τένις όσο και στο γκολφ (Η Χεπμπορν εμφανίζεται στην ταινία να παίζει τόσο γκολφ όσο και τένις). Τη σκηνοθεσία ανέλαβε για μια ακόμη φορά ο κοντινός φίλος του ζεύγους Τζορτζ Κιούκορ που τους είχε σκηνοθετήσει τρία χρόνια πριν στην ταινία *Από το Πλευρό του Αδάμ (Adam's Rib)* και που ήταν ικανότατος στο χώρο της σοφιστικέ κωμωδίας. Η ταινία γυρίστηκε στο Λος Άντζελες, ενώ στην ταινία εμφανίστηκαν πολλοί διάσημοι αθλητές της περίοδου όπως οι παίχτες γκολφ Μπέιμπ Ζαχαρίας, Μπέτι Χικς και Έλεν Ντετβάιλερ και οι τενίστες Ντον Μπατζ, Γκάσι Μοράν και Άλις Μάρμπλ. Άλλα αξιοσημείωτα μέλη του καστ είναι ένας νεότατος Τσαρλς Μπρόνσον, που εμφανίζεται με το πραγματικό του όνομα Τσαρλς Μπουκίνσκι, ο Καρλ Σβάιτσερ, ο Τζιμ Μπάρκους και ο Τσακ Κόνορς στο κινηματογραφικό του ντεμπούτο. Τη μουσική της ταινίας έγραψε ο Ντέιβιντ Ράσκιν.

Υποδοχή
-------

Η ταινία είχε προϋπολογισμό 1.618.000 δολάρια και έκανε εισπράξεις της τάξης των 2.696.000 δολαρίων. 

Η ταινία προτάθηκε για Όσκαρ Πρωτότυπου Σεναρίου.

Παραπομπές
----------

1. ↑   *The Eddie Mannix Ledger*, Los Angeles: Margaret Herrick Library, Center for Motion Picture Study .

Εξωτερικοί σύνδεσμοι
--------------------

* Πατ και Μάικ στην IMDb (Αγγλικά)Edit on Wikidata

* Πατ και Μάικ στο AllMovie (Αγγλικά)Edit on Wikidata

* Πατ και Μάικ στο Rotten Tomatoes (Αγγλικά)Edit on Wikidata

* Πατ και Μάικ στο Box Office Mojo (Αγγλικά)Edit on Wikidata

* Πατ και Μάικ στο TCMDB (Αγγλικά)Edit on Wikidata

* Πατ και Μάικ στο AlloCine (Γαλλικά)Edit on Wikidata

* Πατ και Μάικ στο Cine.gr (αρχειοθετημένος)Edit on Wikidata

* Πατ και Μάικ στο Αμερικανικό Ινστιτούτο ΚινηματογράφουEdit on Wikidata

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |
Η Χερσόνησος Χαφούν σε δορυφορική απεικόνιση του 1995. Το Ρας Χαφούν είναι το ανατολικότερο (δεξιότερο) σημείο της.
Το **Ρας Χαφούν** ή **Ακρωτήριο Χαφούν** (σομ. *Ras Xaafuun*, αραβ. رأس حـافـون, ιταλ. *Capo Hafun*) είναι υψηλό βραχώδες ακρωτήριο στο βορειοανατολικό «κρατίδιο» (*γκομπόλ*) Μπάρι της Σομαλίας. Ως το άκρο μικρής χερσονήσου που εισχωρεί στον Ινδικό Ωκεανό, το Ρας Χαφούν είναι το ανατολικότερο σημείο όλης της ηπειρωτικής Αφρικής, με γεωγραφικές συντεταγμένες 10°26′37″ Βόρειο πλάτος και 51°24′54″ Ανατολικό μήκος. Το ακρωτήριο απέχει 154 χιλιόμετρα (83 ναυτικά μίλια) από το Ακρωτήριο Γκουαρνταφούι, τη «μύτη» του γνωστού «Κέρατος της Αφρικής», για την οποία πολλοί νομίζουν λανθασμένα ότι είναι το ανατολικότερο σημείο της ηπείρου (πρβλ. την αντίστοιχη σύγχυση μεταξύ του Ακρωτηρίου της Καλής Ελπίδος και του Ακρωτηρίου Αγκούλιας ως νοτιότερου σημείου της Αφρικής).

Η μικρή χερσόνησος του ακρωτηρίου ενώνεται με την υπόλοιπη ήπειρο στον οικισμό Φόαρ, με μια γλώσσα άμμου μήκους άνω των 20 χιλιομέτρων και πλάτους 1 έως 3 χιλιομέτρων, η οποία κατά τόπους υψώνεται μόλις τρία μέτρα πάνω από τη μέση στάθμη της θάλασσας, οπότε με μια μικρή άνοδο της στάθμης της θάλασσας η χερσόνησος θα μετατραπεί σε νησί και το Ακρωτήριο Γκουαρνταφούι μπορεί να καταστεί έτσι πράγματι το ανατολικότερο σημείο της *ηπειρωτικής* Αφρικής. Η ομώνυμη κωμόπολη Χαφούν, η Οπώνη των αρχαίων Ελλήνων, βρίσκεται στο νότιο μέρος της χερσονήσου, δυτικά της γλώσσας άμμου.

Το Ακρωτήριο Χαφούν και ο παράλληλός του διαχωρίζουν τον λεγόμενο Διέκπλου του Γκουαρνταφούι στα βόρειά του από τη Θάλασσα της Σομαλίας στα νότια.

Δείτε επίσης
------------

* Οπώνη
* *Περίπλους της Ερυθράς Θάλασσας*
* Πούντλαντ

Εξωτερικοί σύνδεσμοι
--------------------

* Χάρτης της περιοχής στο *www.geographic.org*
Ο **Νίκος Ζαρκάδης** (1925) είναι Έλληνας παλαίμαχος ποδοσφαιριστής του Πανιωνίου, στον οποίο αγωνίστηκε ως βασικός τις δεκαετίες 1940 και 1950. Διετέλεσε και προπονητής του συλλόγου.

Βιογραφικές πληροφορίες
-----------------------

Ο Νίκος Ζαρκάδης γεννήθηκε το 1925 και πρωτοέπαιξε ποδόσφαιρο στην ομάδα Πράσινη Θύελλα Κουκακίου τη δεκαετία του '30. Παράλληλα, από το 1938 ανήκε στις ομάδες στίβου και μπάσκετ του Πανιωνίου. Το 1940, μαζί με τους περισσότερους ποδοσφαιριστές της Θύελλας, εντάχτηκε στην ποδοσφαιρική ομάδα του Πανιώνιου, ο οποίος μόλις είχε εγκατασταθεί στο γήπεδο της Νέας Σμύρνης και προσπαθούσε να ανασυστήσει την διαλυμένη ποδοσφαιρική του ομάδα. Ο πρώτος αγώνας που έδωσε με τον Πανιώνιο ήταν εναντίον μιας μικτής ομάδας ναυτικών του αγγλικού στόλου, στον οποίο επικράτησε με 1-0.

Ο Νίκος Ζαρκάδης αγωνιζόταν στη θέση μέσα αριστερά με το νούμερο 10. Ήταν γρήγορος και σύντομα το επώνυμό του έγινε και παρατσούκλι: "ζαρκάδι". Το 1943 σε αγώνα εναντίον του Ολυμπιακού (σκορ: 2-2) έπαιξε τερματοφύλακας για μισή ώρα περίπου, χωρίς να δεχτεί γκολ. Είχε θαυμάσια απόδοση, ώστε προς στιγμή υπήρξε σκέψη να μετακομίσει στη θέση αυτή. Όμως, λίγο αργότερα εμφανίστηκε ο θρυλικός Νίκος Πεντζαρόπουλος και η σκέψη ματαιώθηκε. Το 1944 τραυματίστηκε από χειροβομβίδα στην πλάτη και στο μηρό. Νοσηλεύτηκε για τέσσερις μήνες και κινδύνεψε να χάσει τη ζωή του. Η περιπέτεια αυτή τον απομάκρυνε από τα γήπεδα για δύο χρόνια, ενώ στάμάτησε οριστικά το άλμα εις ύψος, το αγώνισμά του στο στίβο. 

Επανήλθε το 1946 και αγωνίστηκε στον Πανιώνιο ως το 1955, πάντα ως βασικός στη μεσαία γραμμή. Ήταν μέλος της ομάδας που έφτασε στον τελικό του κυπέλλου Ελλάδος το 1952 και κατέκτησε το πρωτάθλημα Αθηνών το 1950-1.

Μετά το τέλος της αγωνιστικής του καριέρας εργάστηκε ως προπονητής της εφηβικής ομάδας του Πανιωνίου. Το 1957 ανέλαβε για μικρό χρονικό διάστημα την προπόνηση της ανδρικής ομάδας μαζί με το Νίκο Πεντζαρόπουλο, όταν ο προπονητής Ιωάννης Σκορδίλης έφυγε για σπουδές στη Γαλλία. Ήταν σε όλη του τη ζωή κοντά στον Πανιώνιο, μέλος του "Συνδέσμου Παλαιμάχων". Πέθανε το 2015. Ο ίδιος έλεγε:

*"Από το ποδόσφαιρο δεν κέρδισα χρήματα, αλλά όσα κέρδισα σαν άνθρωπος μέσα στον Πανιώνιο δεν αγοράζονται με όλα τα χρήματα του κόσμου".*

1. ↑   εφ. *Πανιώνιος Κόσμος*, φ. 9 (21/2/2009), σ. 14.

Τρία αδέρφια ποδοσφαιριστές
---------------------------

Η οικογένεια του Νίκου Ζαρκάδη ανέδειξε δυο ακόμα επιφανείς ποδοσφαιριστές, τους δύο αδερφούς του: το μεγαλύτερο Βασίλη που έπαιξε σε Αθηναϊκό και Ολυμπιακό και το μικρότερο Ιάκωβο (1927-2007) που αγωνίστηκε στον Πανιώνιο.

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Αλέξ. Παπαδόπουλου, "Νίκος Ζαρκάδης, μια ζωή στον Πανιώνιο", εφ. *Πανιώνιος Κόσμος* 9 (21/2/2009), σ. 14.
Η εικόνα αυτή δείχνει την πεπλατυσμένη εμφάνιση του άστρου Αχερνάρ που προκαλείται από την ταχεία περιστροφή.
Η **αστρική περιστροφή** είναι η γωνιακή κίνηση ενός άστρου γύρω από τον άξονά του. Ο ρυθμός της περιστροφής μπορεί να μετρηθεί από το φάσμα του άστρου, ή με τον υπολογισμό του χρόνου των κινήσεων των δραστικών χαρακτηριστικών στην επιφάνεια.

Η περιστροφή ενός άστρου παράγει ένα ισημερινό εξόγκωμα λόγω της φυγόκεντρης δύναμης. Δεδομένου ότι τα αστέρια δεν είναι στερεά σώματα, μπορούν επίσης να υποβληθούν σε διαφορική περιστροφή. Έτσι, ο ισημερινός του άστρου μπορεί να περιστρέφεται σε μια διαφορετική γωνιακή ταχύτητα από ότι τα μεγαλύτερα γεωγραφικά πλάτη. Αυτές οι διαφορές στο ρυθμό περιστροφής ενός αστεριού μπορεί να έχουν ένα σημαντικό ρόλο στη δημιουργία ενός αστρικού μαγνητικού πεδίου.

Το μαγνητικό πεδίο του άστρου αλληλεπιδρά με τον αστρικό άνεμο. Καθώς ο άνεμος κινείται μακριά από το αστέρι, το ποσοστό της γωνιακής του ταχύτητας επιβραδύνεται. Το μαγνητικό πεδίο του άστρου αλληλεπιδρά με τον άνεμο, το οποίο εφαρμόζει μια έλξη προς την αστρική περιστροφή. Ως αποτέλεσμα, στροφορμή μεταφέρεται από το αστέρι στον αέρα, και με την πάροδο του χρόνου αυτό επιβραδύνει σταδιακά το ρυθμό της περιστροφής του άστρου.

Εξωτερικοί σύνδεσμοι
--------------------

* Staff (28 Φεβρουαρίου 2006). «Stellar Spots and Cyclic Activity: Detailed Results». ETH Zürich. Αρχειοθετήθηκε από το πρωτότυπο στις 16 Μαρτίου 2008. Ανακτήθηκε στις 22 Οκτωβρίου 2009.

  


|  |  |
| --- | --- |
| 

|  |
| --- |
| * Πύλη:Αστρονομία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85127449
* GND: 4243974-7

 |

 |
Το **MY MALL Λεμεσός** είναι ένα εμπορικό κέντρο στο Ζακάκι, δυτικό προάστιο της Λεμεσού, Κύπρου. Είναι το δεύτερο μεγαλύτερο σε μέγεθος εμπορικό κέντρο στην Κύπρο. Το εμπορικό κέντρο ονομαζόταν αρχικά «Tiffany Mall», αλλά το όνομα άλλαξε το 2009 μετά από παράπονα από άλλους κατόχους των δικαιωμάτων για το όνομα «Tiffany».

Εγκαταστάσεις
-------------

Το εμπορικό κέντρο φιλοξενεί μια σειρά από καταστήματα λιανικής. 

Το κέντρο περιλαμβάνει ένα παγοδρόμιο, μια αίθουσα μπόουλινγκ, ένα arcade, 6D Cinema και έναν μικρό χώρο παιδικών παιχνιδιών, που βρίσκεται στο κάτω επίπεδο του εμπορικού κέντρου. 

Στον πρώτο όροφο του εμπορικού κέντρου βρίσκεται ένα αίθουσα φαγητού με δύο εστιατόρια και μια επιλογή από φαστ φουντ.

Συγκοινωνίες
------------

Μια υπηρεσία «Shuttle Bus» εκτελεί δρομολόγια μεταξύ του εμπορικού κέντρου και των μεγάλων ξενοδοχείων στη Λεμεσό.

Η ΕΜΕΛ, η αρμόδια εταιρεία για τα δρομολόγια των λεωφορείων της Λεμεσού, εκτελεί λεωφορεία από την πόλη προς το εμπορικό κέντρο (τα δρομολόγια των οποίων μπορείτε να βρείτε στον ιστότοπο του εμπορικού κέντρου).

Ο μόνος άλλος τρόπος για να φτάσετε στο κέντρο είναι με το αυτοκίνητο. Σε ώρες κίνησης υπάρχει σημαντικός κίνδυνος κυκλοφοριακής συμφόρησης.

Τότε, είχε κατασκευαστεί ένας νέος δρόμος για να συνδέσει το εμπορικό κέντρο με τον αυτοκινητόδρομο Λεμεσού-Πάφου-Λευκωσίας, με διπλό αμαξίδιο, που προορίζεται κυρίως να εξυπηρετήσει μια κοντινή βιομηχανική περιοχή και το Νέο Λιμάνι Λεμεσού, για να ανακουφίσει τους τοπικούς δρόμους από βαριές φορτηγά οχήματα που επισκέπτονται αυτές τις τοποθεσίες.

Δείτε επίσης
------------

* Επαρχία Λεμεσού
* Κατάλογος εμπορικών κέντρων στην Κύπρο

Παραπομπές
----------

1. ↑  «Tiffany Mall in Cyprus changes name to 'My Mall'». *financialmirror.com*. Financial Mirror. 22 Ιουνίου 2009. Ανακτήθηκε στις 7 Οκτωβρίου 2020.
2. ↑  «My Mall to love! - By Category». 12 Νοεμβρίου 2009. Αρχειοθετήθηκε από το πρωτότυπο στις 12 Νοεμβρίου 2009. Ανακτήθηκε στις 20 Αυγούστου 2019.
3. ↑  «Cyprus on Ice». Αρχειοθετήθηκε από το πρωτότυπο στις 5 Ιουνίου 2011. Ανακτήθηκε στις 8 Οκτωβρίου 2009.
4. ↑  «Feature - My Mall in Limassol, Cyprus - 04 July 2009 - Guide2Cyprus News». 11 Ιουλίου 2011. Αρχειοθετήθηκε από το πρωτότυπο στις 11 Ιουλίου 2011. Ανακτήθηκε στις 20 Αυγούστου 2019.

Εξωτερικοί συνδέσμοι
--------------------

* Επίσημος ιστότοπος MyMall
Ο **Κυριάκος Καμπερίδης** (3 Ιουνίου 1971) είναι Έλληνας προπονητής πετοσφαίρισης.

Καριέρα
-------

Ο Κυριάκος Καμπερίδης γεννήθηκε στις 3 Ιουνίου 1971. Ξεκίνησε την καριέρα του το 1994 ως βοηθός προπονητή στον Ηρακλή Θεσσαλονίκης. Η πρώτη του χρονιά ως 1ος προπονητής ήταν το 2000 στη γυναικεία ομάδα του Αια Ευόσμου όπου και έμεινε για 2 σεζόν. Τη 2η χρονιά έφτασε με την ομάδα από τον Εύοσμο μέχρι τον τελικό του κυπέλλου Ελλάδας. Την επόμενη σεζόν θα προπονήσει την ανδρική ομάδα της Αεκ. Το 2004/05 θα προπονήσει τη γυναικεία ομάδα της ΧΑΝΘ και το 2011/12 θα προπονήσει την ανδρική του Ολυμπιακού. Τις επόμενες 2 σεζόν θα έχει ένα πέρασμα από τις γυναικείες ομάδες του Αο Σαρωνικού και της Άρτεμις Κορυδαλλού, ενώ το 2017 θα πάει στην Κύπρο και την ανδρική ομάδα του Παφιακού Πάφου, με την οποία θα αναδειχθεί πρωταθλητής Κύπρου. Τη σεζόν 2018/19 θα αναλάβει την Γυναικεία ομάδα του Παναθηναϊκού στη χειρότερη περίοδο στην ιστορία του τμήματος, καθώς λόγο χρεών η ομάδα είχε υποβιβαστεί στην Pre League. Εν τέλη, κατάφερε να πάρει την άνοδο (όντας 2ος πίσω από τον Παοκ) και την επόμενη σεζόν με τον Παναθηναϊκό στην Volleyleague θα καταλάβει την 3η θέση. Τις επόμενες δύο σεζόν θα επιστρέψει στην Πάφο, ενώ τη σεζόν 2022/23 ξεκίνησε τη σεζόν στην γυναικεία ομάδα του Πανιωνίου και την ολοκλήρωσε στην Κύπρο και την ανδρική ομάδα της Αναγέννησης Δερύνειας. Τη σεζόν 2023/2024 αποτελεί μέλος του Stuff του Γιάννη Καλμαζίδη και συγκεκριμένα στη θέση του βοηθού προπονητή.

Πηγές/Εξωτερικοί σύνδεσμοι
--------------------------

*
**Θέατρο της επινόσης** (ή συνεργατική δημιουργία) είναι μια μορφή θεάτρου, στην οποία το σενάριο δεν γράφεται από κάποιον συγγραφέα ή κάποιους συγγραφείς, αλλά από μια ολόκληρη ομάδα ατόμων, που συνήθως αποτελείται από τους ηθοποιούς ενός θιάσου και τον σκηνοθέτη. Το είδος αυτό είναι παρόμοιο με την Commedia dell' arte, καθώς και με το θέατρο του δρόμου. Είναι μερικές φορές παρόμοιο με αυτοσχεδιαστικό θέατρο, αλλά από τη στιγμή που η παράσταση παρουσιάζεται στο κοινό, συνήθως έχει μια σταθερή μορφή: ο αυτοσχεδιασμός περιορίζεται στη διαδικασία δημιουργίας, και είτε ο σκηνοθέτης, ή οι ίδιοι οι ερμηνευτές, θα έχουν αποφασίσει τι ακριβώς θα πρέπει να περιλαμβάνεται και η ακολουθία λειτουργίας.λολο
Συντεταγμένες: 35°28′0″N 44°19′0″E﻿ / ﻿35.46667°N 44.31667°E﻿ / 35.46667; 44.31667

Το **Κιρκούκ** (αραβικά: كركوك, Καρκούκ, κουρδικά:  *Kerkûk*/که‌رکووک, ελληνικά: *Κόρκυρα*) είναι πόλη στο βόρειο Ιράκ, πρωτεύουσα του κυβερνείου Κιρκούκ. Η πόλη υπολογίζεται ότι το 2009 είχε 850.787 κατοίκους. Ο χείμαρρος Χάσα, παραπόταμος του Τίγρη, περνάει μέσα από την πόλη.

Ιστορία
-------

Το Κιρκούκ βρίσκεται στη θέση της Ασσυριακής πόλης Άρραφα, η οποία βρισκόταν στο δυτικό άκρο του δρόμου που ένωνε την Μεσοποταμία με το Ιράν. Ο οικισμός βρισκόταν στην Ακρόπολη του Κιρκούκ. Η πόλη αναφέρεται για πρώτη φορά κατά τη διάρκεια της Τρίτης Δυναστείας της Ουρ. Η πόλη ήταν ιδιαίτερα σημαντική κατά τον 11ο και το 10ο αιώνα π.Χ. όταν βρισκόταν υπό της εξουσία των Ασσυρίων. Η Αρράφα λόγω της στρατηγικής της θέσης άλλαζε συχνά κυρίαρχο. Η πόλη τελικά κατακτήθηκε από τον Ναβοπολάσσαρ το 616. Η πόλη επανιδρύθηκε κατά τους ελληνιστικούς χρόνους ως Κάρκα, και τελικά ονομάστηκε Σελεύκεια. Η πόλη στη συνέχεια πέρασε στην κατοχή των Σασσανιδών, των Αράβων και τελικά το 1918 των Βρετανών και το 1926 έγινε τμήμα του βασιλείου του Ιράκ.

Η εποχή του πετρελαίου
----------------------

Το 1927 ανακαλύφθηκε κοντά στην πόλη ένα τεράστιο κοίτασμα πετρελαίου. Το 1943 άρχισε να εξάγεται πετρέλαιο από την Ιρακινή Εταιρεία Πετρελαίου, η οποία βοήθησε στην αστικοποίηση της περιοχής.

Μετανάστευση
------------

Η πόλη αρχικά διέμεναν κυρίως Ιρακινοί Τουρκμένοι, αλλά μετά την εύρεση πετρελαίου στην περιοχή ήρθαν για δουλειά Κούρδοι και Άραβες και αυτή η μετανάστευση συνέχισε μέχρι τη δεκαετία του 1960. Οι Κούρδοι και οι Τουρκμένοι διεκδικούν την πόλη ως πολιτιστική τους πρωτεύουσα.

Παραπομπές
----------

1. ↑  www.citypopulation.de/Iraq.html.
2. 1 2  Trevor Bryce. *The Routledge Handbook of The People and Places of Ancient Western Asia*. Routledge. σελίδες 67–68. ISBN 978-1-134-15908-6. Ανακτήθηκε στις 27 Οκτωβρίου 2012.
3. ↑  Bet-Shlimon, Arbella. 2013. The Politics and Ideology of Urban Development in Iraq's Oil City: Kirkuk, 1946-58. Comparative Studies of South Asia, Africa and the Middle East 33, no. 1.
4. ↑  Bruinessen, Martin van, and Walter Posch. 2005. Looking into Iraq Αρχειοθετήθηκε 2017-04-17 στο Wayback Machine.. Paris: European Union Institute for Security Studies.
5. ↑  *Claims in conflict: reversing ethnic cleansing in northern Iraq*, Human Rights Watch (Organization), Aug. 2004, Vol.16, 54.
6. ↑  Cocks, Tim (July 21, 2009). «U.N. wants Iraq Kurds to drop Kirkuk vote-diplomat». *ofReuters*. .
7. ↑  «The Identity of Kirkuk» (PDF). Αρχειοθετήθηκε από το πρωτότυπο (PDF) στις 20 Αυγούστου 2011. Ανακτήθηκε στις 4 Οκτωβρίου 2013. Conclusion

Εξωτερικοί σύνδεσμοι
--------------------

* Πολυμέσα σχετικά με το θέμα  Kirkuk στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 130303702
* LCCN: n89110583
* GND: 4098451-5
* SUDOC: 027855163

 |

 |
Το **ρεάλ** ήταν νόμισμα το οποίο κυκλοφόρησε στο υπό Πορτογαλικό έλεγχο νησιωτικό σύμπλεγμα των Αζορών από τα τέλη του 18ου αιώνα έως και το 1932. Η ισοτιμία του με το ρεάλ της Πορτογαλίας ήταν 1/1.

Ιστορικό
--------

Παρά το γεγονός ότι και το νόμισμα της Πορτογαλίας ήταν το ρεάλ, κόπηκαν τόσο κέρματα όσο και χαρτονομίσματα με ειδική σήμανση ώστε να κυκλοφορήσουν αποκλειστικά στις Αζόρες Τα πρώτα κέρματα εμφανίστηκαν στα τέλη του 18ου αιώνα ενώ την περίοδο 1895 -1910 τυπώθηκαν και χαρτονομίσματα. Το 1911 τόσο οι Αζόρες όσο και η πορτογαλική ενδοχώρα υιοθετούν ως κοινό νόμισμα το εσκούδο με ισοτιμία 1000 ρεάλ = 1 εσκούδο. Ωστόσο τα χαρτονομίσματα του ρεάλ των Αζορών συνέχισαν να να είναι σε χρήση στο νησιωτικό αυτό σύμπλεγμα μέχρι το 1932.

Κέρματα
-------

Τα πρώτα κέρματα ήταν αργυρά και χάλκινα. Οι ονομαστικές τους αξίες ήταν των 5, 10 και 20 ρεάλ τα χάλκινα και των 75, 150 και 300 ρεάλ τα αργυρά. Η κοπή αργυρών νομισμάτων έπαυσε το 1798.

Το 1829 εκδόθηκαν από την Μαρία Β' της Πορτογαλίας κέρματα έκτακτης ανάγκης στη νήσο Τερσέιρα. Αυτά ήταν κέρματα είχαν ονομαστική αξία 80 ρεάλ.

Από το 1843 και μετά , εκδίδονταν μικρότερα, χάλκινα κέρματα των 5, 10 και 20 ρεάλ. Το κέρμα των 20 ρεάλ έπαψε να κόβεται το 1866, ενώ τα κέρματα 5 και 20 ρεάλ συνέχισαν να κόβονται μέχρι το 1901.

το 1871 και 1887, διάφορα ξένα κέρματα επιτυπώθηκαν ώστε να χρησιμοποιηθούν στις Αζόρες ως νόμισμα. από αυτά τα επιτυπωμένα νομίσματα προέκυψαν ονομαστικές αξίες των 10, 20, 40, 120, 300, 600 και 1200 ρεάλ το 1871, και 15, 120, 300, 600 και 1200 ρεάλ το 1887.

Τραπεζογραμμάτια
----------------

Το 1895 τυπώθηκαν από την *Agencias dos Açores* χαρτονομίσματα με ονομαστική αξία 5000, 10.000, 20.000 και 50.000 ρεάλ. Ακολούθησαν εκδόσεις της Τράπεζα της Πορτογαλίας (Banco de Portugal), επιτυπωμένα με την λέξη "Αζόρες", με ονομαστικές αξίες των 2500, 5000, 10.000, 20.000 και 50.000 ρεάλ

Πηγές
-----

* Krause, Chester L. and Clifford Mishler (1978). Standard Catalog of World Coins: 1979 Edition. Colin R. Bruce II (senior editor) (5th ed. ed.). Krause Publications. ISBN 0873410203.
* Krause, Chester L. and Clifford Mishler (1991). Standard Catalog of World Coins: 1801–1991 (18th ed. ed.). Krause Publications. ISBN 0873411501.
* Pick, Albert (1994). Standard Catalog of World Paper Money: General Issues. Colin R. Bruce II and Neil Shafer (editors) (7th ed.). Krause Publications. ISBN 0-87341-207-9.
Το **ρεάλ** (real, πληθυντικός reis) ήταν το νόμισμα της Πορτογαλικής αποικίας της Ανγκόλας έως και το 1914 που αντικαταστάθηκε από το εσκούδο. Δεν υπήρχαν υποδιαιρέσεις του νομίσματος αυτού ωστόσο εκδόθηκαν κέρματα πολλαπλάσιας αξίας τα οποία έφεραν την ονομασία μακούτα (macuta, πληθυντικός macutas). Έτσι 1 μακούτα ήταν ίσο με 100 ρεάλ. Η ισοτιμία του με το ρεάλ της Πορτογαλίας ήταν 1/1.

Kέρματα
-------

1 χάλκινο νόμισμα μακούτα, 1814.
Στα μέσα του δέκατου όγδοου αιώνα, κόπηκαν χάλκινα νομίσματα με ονομαστικές αξίες των 10, 20 και 40 ρεάλ και ¼, ½ και 1 μακούτα. Την ίδια περίοδο κόπηκαν και αργυρά κέρματα αξίας 2, 4, 6, 8, 10 και 12 μακούτα. Από το 1814 και μετά συνέχιτικε η κοπή μόνο χάλκινων κερμάτων αξίας ¼, ½, 1 και 2 μακούτα. Μετά το 1814, μερικά χάλκινα νομίσματα επιτυπώθηκαν με το εθνόσημο της Πορτογαλίας και διπλασιάσθηκε η ονομαστική τους αξία. Έτσι από τα κέρματα των 10, 20 και 40 ρεάλ και ¼, ½, 1 και 2 κέρματα μακούτα μετά τη επιτύπωση προέκυψαν κέρματα με ονομαστική αξία 20, 40 και 80 ρεάλ και ½, 1, 2 και 4 μακούτα. Τα τελευταία κέρματα του ρεάλ κόπηκαν το 1860.

Χαρτονομίσματα
--------------

Το 1861, η *Junta da Fazenda Publica da Provincia d'Angola* εισήγαγε χαρτονομίσματα με αξίες των 1000, 2000, 5000 και 20.000 ρεάλ. Το 1877 ακολούθησε η έκδοση χαρτονομισμάτων 10.000 ρεάλ, η οποία συνεχίσθηκε να επανεκδίδεται έως και το 1884.

Το 1865 Η Banco Nacional Ultramarino άρχισε να εκδίδει τις χαρτονομίσματα των 5000, 10.000 και 20.000 ρεάλ. Το 1876 εξέδωσε χαρτονομίσματα των 1000 και 2500 ρεάλ, και το 1877 των 2000 ρεάλ. 
Το 1892 η παρουσιάσθηκε έλλειψη μικρής αξίας νομισμάτων η οποία οδήγησε στη έκδοση χαρτονομισμάτων των100, 200 και 500 ρεάλ τα οποία παρέμειναν στην κυκλοφορία έως και το 1905. το 1909 τέθηκαν στην κυκλοφορία χαρτονομίσματα αξίας 50.000 ρεάλ.

Πηγές
-----

* Krause, Chester L. and Clifford Mishler (1978). Standard Catalog of World Coins: 1979 Edition. Colin R. Bruce II (senior editor) (5th ed.). Krause Publications. ISBN 0873410203.
* Pick, Albert (1994). Standard Catalog of World Paper Money: General Issues. Colin R. Bruce II and Neil Shafer (editors) (7th ed.). Krause Publications. ISBN 0-87341-207-9.

Εξωτερικοί σύνδεσμοι
--------------------

1 μακούτα του 1814 Ανάκτηση 02 Οκτωβρίου 2012.
Η διεθνής σημαία της ειρήνης
Η **σημαία της ειρήνης** είναι μία σημαία του ουράνιου τόξου με επτά οριζόντιες διαφορετικού χρώματος λωρίδες και με λευκά κεφαλαία γράμματα στο κέντρο αναγράφεται η λέξη PACE (προφέρεται *Πάτσε*), που στην ιταλική γλώσσα σημαίνει ειρήνη.

Χρησιμοποιήθηκε για πρώτη φορά στην Ιταλία σε μία πορεία ειρήνης το 1961 και ήταν εμπνευσμένη από παρόμοιες πολύχρωμες σημαίες που χρησιμοποιούνταν σε διαδηλώσεις κατά των πυρηνικών όπλων. Σήμερα είναι η διεθνής σημαία της ΕΙΡΗΝΗΣ.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σημαία της ειρήνης** |
Ο **Κάρολος** (1414 - 1472) από τον Οίκο των Βαλουά-Ανζού ήταν κόμης του Μαιν (*Maine*) το διάστημα 1441-1472.

Βιογραφία
---------

Ήταν ο τρίτος γιος του Λουδοβίκου Β΄ δούκα του Ανζού και της Γιολάντας του Οίκου της Βερκελώνης, κόρης του Ιακώβου Α΄ της Αραγωνίας.

Το 1437 ακολούθησαν τον Κάρολο Ζ΄ Βαλουά της Γαλλίας στην κατάληψη του Μοτερώ και του Ποντουάζ το 1441. Τότε ο μεγαλύτερος αδελφός του Ρενέ Α΄ δούκας του Ανζού και κόμης του Μαιν του παραχώρησε την κομητεία του Μαιν. Συνέχισε να συμμετέχει στις εκστρατείες του Καρόλου Ζ΄.

Μία διαφωνία για την κομητεία του Γκιζ μεταξύ του Καρόλου και του αδελφού της συζύγου του Ισαβέλλας, του Λουδοβίκου του Οίκου Λουξεμβούργου κόμη του Σαιν-Πολ, διευθετήθηκε, λαμβάνοντας η Ισαβέλλα το Γκιζ ως προίκα.

Οδήγησε την οπισθοφυλακή του Λουδοβίκου ΙΑ΄ της Γαλλίας (γιου του Καρόλου Ζ΄) στη μάχη του Μονλερύ το 1465.

Οικογένεια
----------

Το 1434 νυμφεύτηκε την Κομπέλα Ρούφο κόμισσα του Μοντάλτο και του Κοριλιάνο. Ο γιος τους απεβίωσε βρέφος.

Το 1442 απεβίωσε η Κομπέλα και το επόμενο έτος ο Κάρολος έκανε δεύτερο γάμο με την Ισαβέλλα του Οίκου Λουξεμβούργου, κόρη του Πέτρου Α΄ κόμη του Σαιν-Πολ και είχε τέκνα:

* Λουίζα 1445-1477, παντρεύτηκε τον Ιάκωβο των Αρμανιάκ δούκα του Νεμούρ και κόμη του Λα Μαρς.
* Κάρολος Δ΄ 1446-1481, δούκας του Ανζού και κόμης του Μαιν, της Προβηγκίας, του Γκιζ.

Υποσημειώσεις
-------------

1. 1 2 3 4 5 6 7 8 9 10 11 12 13 14  Charles Cawley: «Medieval Lands». (Αγγλικά) *Charles Cawley, "Medieval Lands", 2006-2020*. σελ. .
2. ↑  Leo van de Pas: (Αγγλικά) *Genealogics*. 2003. I00007652.
3. ↑  p22158.htm#i221573. Ανακτήθηκε στις 7  Αυγούστου 2020.
4. ↑  Darryl Roger Lundy: (Αγγλικά) *The Peerage*.
5. 1 2  Kekewich 2008, σελ. xiv.

Αναφορές
--------

* Kekewich, Margaret L. (2008). *The Good King: René of Anjou and Fifteenth Century Europe*. Palgrave Macmillan.
* Rogers, Clifford J. επιμ. (2010). «Battle of Montlhery». *The Oxford Encyclopedia of Medieval Warfare and Military*. **Vol. 3**. Oxford University Press, σσ. 27–28.

Εξωτερικοί σύνδεσμοι
--------------------

* Πολυμέσα σχετικά με το θέμα  Charles IV du Maine στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 128613535
* GND: 142581461

 |

 |
Τροφάλλαξη σε Ασιατικά - Αυστραλιανά μυρμήγκια υφαντές *O. smaragdina*, Ταϊλάνδη
**Τροφάλλαξη** ονομάζεται η μεταφορά τροφής ή άλλων υγρών μεταξύ μελών μίας αποικίας από στόμα σε στόμα ή από τον πρωκτό στο στόμα. Η διαδικασία αυτή είναι πιο εξελιγμένη στα κοινωνικά έντομα όπως τα μυρμήγκια, οι τερμίτες, οι σφήκες και οι μέλισσες. Ο όρος εισήχθη από τον εντομολόγο William Morton Wheeler το 1918. Αυτή η συμπεριφορά είχε χρησιμοποιηθεί στο παρελθόν για να υποστηρίξει θεωρίες για την προέλευση της κοινωνικότητας των εντόμων. Στα μυρμήγκια, κάθε μέλος της αποικίας αποθηκεύει τροφή στο σώμα του και το ανταλλάσσει με άλλα μέλη της αποικίας και με προνύμφες δημιουργώντας με αυτό τον τρόπο ένα είδος *κοινού στομαχιού* για την αποικία. Στους τερμίτες και τις κατσαρίδες, η πρωκτική τροφάλλαξη είναι ζωτικής σημασίας για την αντικατάσταση των ενδοσυμβιωτικών οργανισμών του εντέρου που χάνονται μετά από κάθε αλλαγή του εξωσκελετού. Αυτή η διαδικασία δεν πρέπει να συγχέεται με την κοπροφαγία.
Κάποια σπονδυλωτά όπως τα πτήνα και ο γκρίζος λύκος ταΐζουν τα μικρά τους μέσω τροφάλλαξης. Επίσης, οι νυχτερίδες-βαμπίρ είναι γνωστό ότι ακολουθούν αυτή τη διαδικασία. Η τροφάλλαξη αποτελεί επίσης ένα τρόπο επικοινωνίας, τουλάχιστον στις μέλισσες και στα μυρμήγκια. Σε κάποια είδη μυρμηγκιών, πιθανόν να παίζει κάποιο ρόλο στη διάδοση της οσμής που χαρακτηρίζει τα μέλη της αποικίας.

Παραπομπές
----------

1. ↑  Wheeler, W. M. 1918. A study of some ant larvae with a consideration of the origin and meaning of social habits among insects. Proc. Am. Phil. Soc. 57, 293-343.
2. ↑  Roubaud E (1916) Recherches biologiques sur les guepes solitaires et sociales d'Afrique. La genese de la vie sociale et l'evolution de l'instinct maternel chez les vespides. Ann Sci Nat 1:1-160
3. ↑  Kitade, Osamu 2004. Comparison of Symbiotic Flagellate Faunae between Termites and a Wood-Feeding Cockroach of the Genus *Cryptocercus*. Microbes and Environments. 19(3):215-220 full text[*νεκρός σύνδεσμος*]
4. ↑  Dahbi, A.;Hefetz, A. Cerda, X. and Lenoir, A. 1999. Trophallaxis mediates uniformity of colony odor in Cataglyphis iberica ants (Hymenoptera, Formicidae)
Journal of insect behavior. 12(4):559-567 abstract Αρχειοθετήθηκε 2012-02-29 στο Wayback Machine.
*Για τον παλαιότερο πολιτικό, δείτε Βασίλειος Βύζας*

Ο **Βασίλειος Ευμένης Βύζας** του Κωνσταντίνου (24 Σεπτεμβρίου 1937 - 15 Μαρτίου 2024) ήταν Έλληνας γιατρός που υπηρέτησε ως βουλευτής Κοζάνης από το 1996 έως το 2004.

Βιογραφία
---------

Γεννήθηκε στο Εμπόριο Κοζάνης το 1937 και σπούδασε Χειρουργική στο Πανεπιστήμιο των Αθηνών, διδάκτορας του ίδιου πανεπιστημίου και του Πανεπιστημίου των Παρισίων, όπου φοίτησε ως υπότροφος την περίοδο 1970-73. Διετέλεσε πρόεδρος της Ιατρικής Εταιρείας Δυτικής Μακεδονίας και της Κοζάνης, διευθυντής Υπηρεσιών Υγείας της ΔΕΗ, επιμελητής της χειρουργικής κλινικής του ΑΠΘ και διευθυντής διαφόρων χειρουργικών κλινικών. Από το 1990 ως το 1993 υπηρέτησε ως διοικητής του Νοσοκομείου Κοζάνης.

Εξελέγη βουλευτής Κοζάνης για πρώτη φορά στις εκλογές του 1996 με τη Νέα Δημοκρατία. Επανεξελέγη το 2000 με το ίδιο κόμμα και υπηρέτησε ως μέλος του Κοινοβουλίου ως το 2004. Ήταν υποψήφιος βουλευτής με τη ΝΔ και το 2004, χωρίς να εκλεγεί.

Ήταν θεράπων ιατρός και μαθητής του διάσημου καρδιοχειρουργού Παναγιώτη Σπύρου.
Ήταν παντρεμένος με 3 γιους.

Απεβίωσε σε ηλικία 86 ετών στις 15 Μαρτίου 2024.

Παραπομπές
----------

1. ↑  584ad1bd-cfda-430f-ac9a-8787902b67da. Ανακτήθηκε στις 23  Απριλίου 2022.
2. ↑  Βουλή των Ελλήνων. 584ad1bd-cfda-430f-ac9a-8787902b67da. Ανακτήθηκε στις 23  Απριλίου 2022.
3. ↑  Μακεδονικό Πρακτορείο Ειδήσεων, 23-9-1996, ανάκτηση 28-8-2015.
4. ↑  ΒΙΝΤΕΟ: Ο Βασίλης Βύζας μιλά για τον δάσκαλό του, Παναγιώτη Σπύρου, thestiva.gr, 14 Οκτωβρίου 2012, ανάκτηση 28 Αυγούστου 2015.
5. ↑  «Απεβίωσε ο Βασίλης Βύζας, πρώην βουλευτής της ΝΔ». *e-ptolemeos.gr*. 15 Μαρτίου 2024. Ανακτήθηκε στις 25 Μαρτίου 2024.
Το **Τεχνολογικό Ινστιτούτο Γουότερφορντ** (ιρλανδικά: Institiúid Teicneolaíochta Phort Láirge‎‎) είναι ένα εκπαιδευτικό ίδρυμα μεγάλης κλίμακας τρίτου επιπέδου που χρηματοδοτείται από το κράτος και βρίσκεται στην πόλη Γουότερφορντ της Ιρλανδίας. Το Ινστιτούτο διαθέτει έξι Σχολές και προσφέρει προγράμματα σε Επιχειρήσεις, Μηχανική, Επιστήμη, Επιστήμες Υγείας, Εκπαίδευση και Ανθρωπιστικές Επιστήμες.

Το ινστιτούτο άνοιξε το 1970 ως Περιφερειακό Τεχνολογικό Κολλέγιο και υιοθέτησε το σημερινό του όνομα στις 7 Μαΐου 1997.

Παραπομπές
----------

1. 1 2  grid.24349.38.

Εξωτερικοί σύνδεσμοι
--------------------

* Πολυμέσα σχετικά με το θέμα  Waterford Institute of Technology στο Wikimedia Commons
* Επίσημη ιστοσελίδα

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 123537989
* LCCN: no2004055373
* ISNI: 0000 0001 0680 7997

 |

 |
Το **Άνσμπαχ** (γερμ. *Ansbach*) είναι πόλη στη Βαυαρία της Γερμανίας. Είναι η πρωτεύουσα της διοικητικής περιφέρειας της Μέσης Φραγκονίας. Ο πληθυσμός του το 2020 ήταν 41.681 κάτοικοι (από 33.000 το 1960). Βρίσκεται 40 χιλιόμετρα νοτιοδυτικά της Νυρεμβέργης και 140 χιλιόμετρα βορείως του Μονάχου, στις όχθες του ποταμού Φραγκονικού Ρέτσατ, παραπόταμου του Μάιν.

Η πόλη δημιουργήθηκε τον 8ο αιώνα μ.Χ. ως μικρός οικισμός γύρω από ένα μοναστήρι των Βενεδικτίνων. Αιώνες αργότερα, το 1331, έγινε η έδρα του Οίκου των Χοεντσόλερν. Το 1460 ζούσαν στην πόλη οι μαργράβοι του ομώνυμου Πριγκιπάτου του Άνσμπαχ. Η πόλη έχει ένα κάστρο-ανάκτορο γνωστό ως Markgrafenschloß, που αποτελούσε την κατοικία τους και την έδρα της κυβερνήσεως του Πριγκιπάτου, και ανεγέρθηκε από το 1704 μέχρι το 1738. Παλαιότερα η πόλη ήταν γνωστή και ως **Άνσπαχ** (*Anspach*). Καθώς δεν υπέστη σημαντικές ζημιές κατά τη διάρκεια των Παγκόσμιων Πολέμων του 20ού αιώνα, διατηρεί την παλαιά της όψη, στην οποία κυριαρχεί η αρχιτεκτονική μπαρόκ. Σήμερα το Άνσμπαχ διαθέτει Ανώτατη Σχολή Εφαρμοσμένων Επιστημών (*Hochschule für angewandte Wissenschaften Ansbach*), ενώ λίγο έξω από την πόλη υπάρχει στρατιωτική βάση των ΗΠΑ.

Η πόλη συνδέεται με τον ομοσπονδιακό Αυτοκινητόδρομο («άουτομπαν») A6 και τις εθνικές οδούς B13 και B14. Επίσης έχει διπλή σιδηροδρομική σύνδεση, όντας στη διασταύρωση των γραμμών Νυρεμβέργης-Κράιλσαϊμ και Τρέουχτλίνγκεν-Βύρτσμπουργκ, ενώ αποτελεί το τέρμα της γραμμής S4 του προαστιακού σιδηροδρόμου (*S-Bahn*) της Νυρεμβέργης.

* Στο Άνσμπαχ έζησε τα τελευταία έτη της ζωής του και δολοφονήθηκε το 1833 ο μυστηριώδης νεαρός Κάσπαρ Χάουζερ, του οποίου το μνημείο συγκαταλέγεται στα αξιοθέατα της πόλεως, μαζί με το κάστρο και το Μουσείο των Μαργράβων, και τους ναούς του Αγίου Γουμβέρτου και του Αγίου Ιωάννη (αμφότεροι του 15ου αιώνα). Επίσης στην πόλη έζησε το μεγαλύτερο μέρος της ζωής του ο αστρονόμος Σίμων Μάγερ, από τους πρώτους που εργάσθηκαν με τηλεσκόπιο.

Παραπομπές
----------

1. ↑  «Anspach-Baireuth» (στα Γερμανικά). Αρχειοθετήθηκε από το πρωτότυπο στις 24 Σεπτεμβρίου 2015. Ανακτήθηκε στις 21 Φεβρουαρίου 2016.

Πηγές
-----

* Tο ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 796
* Chisholm, Hugh, επιμ.. (1911) «Ansbach» *Εγκυκλοπαίδεια Μπριτάννικα* **2** (11η έκδοση) Cambridge University Press, σελ. 81

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Άνσμπαχ** |

* Επίσημος ιστότοπος
Ο **κυνόμυς** (***Cynomys***) είναι είδος τρωκτικού που και η ονομασία προέρχεται από τη λέξη κύων (σκύλος) και μύς(ποντίκι).Διακρίνεται σε 4 ειδη: τον σκύλο των λειμώνων (*Cynomys ludovicianus*), το Mexican prairie dog (*Cynomys mexicanus*), το Gunnison's prairie dog (*Cynomys gunnisoni*) και το Utah prairie dog (*Cynomys parvidens*). Ο κυνόμυς ζει στις ΗΠΑ και το Μεξικό.

Κοινωνικό ζώο
-------------

Όπως και οι σουρικάτες έτσι και οι κυνόμυες είναι ζώα αγέλης και ζουν σε μικρές ομάδες σε λαγουμια τα οποία φυλάει ένας φρουρός. Εάν πλησιάσει κίνδυνος ο φρουρός βγάζει μια κραυγή για να ειδοποιήσει τους υπόλοιπους. Μαλιστα το σκυλί των λειμώνων πήρε την ονομασία του από αυτήν τη συνήθεια.

Γενικά χαρακτηριστικά
---------------------

Μάζα: Σκύλος των λειμώνων: 1,1 kg, Mexican prairie dog: 900 γρ. Gunnison's prairie dog: 800 γρ. Utah prairie dog: 900 γρ

Κυοφορία: 30 μέρες (εκτός από το σκύλο των λειμώνων που κυοφορεί 33 μέρες)

Μήκος: Σκύλος των λειμώνων: 29 εκ. Mexican prairie dog: 34 εκ. Gunnison's prairie dog: 28 εκ. Utah prairie dog: 29 εκ

Κατάταξη:γένος

Απειλές
-------

Η κύρια απειλή για τους κυνομύες είναι η καταστροφή βιότοπου και η μετατροπή των λιβαδιών σε βοσκοτόπια.
Ο **Κάρολος Α΄ του Λίχτενσταϊν** (30 Ιουλίου 1569 - 12 Φεβρουαρίου 1627) ήταν ο πρώτος Πρίγκιπας του Λίχτενσταϊν και ο ιδρυτής της Πριγκιπικής Οικογένειας του Λίχτενσταϊν. Ο Κάρολος ήταν ο μεγαλύτερος γιος του Χάρτμαν Β΄, Βαρόνου του Λίχτενσταϊν (1544-1585), και της συζύγου του Άννας Μαρίας, Κόμισσας του Όρτενμπουργκ (1547 με 1601).

Ο Αυτοκράτορας Ροδόλφος Β΄ της Αγίας Ρωμαϊκής Αυτοκρατορίας διόρισε τον Κάρολο στη θέση του Γενικού Προβλεπτή, σημαντικό αξίωμα της αυλής του. Ο Κάρολος κατείχε τη θέση αυτή μέχρι το 1607. Σε μια διαμάχη μεταξύ του Αυτοκράτορα Ροδόλφου Β΄ και του Διάδοχου του θρόνου, Αρχιδούκα Ματθαίου, ο Κάρολος τάχθηκε με το μέρος που Ματθαίου, ο οποίος τον ονόμασε Πρίγκιπα για να τον ευχαριστήσει για τις υπηρεσίες του, το 1608. Το 1614 ο Κάρολος συμμετείχε στην αντιβασιλεία του Δουκάτου του Τροππάου για τον έλεγχο των κτήσεών του. Ως ανταμοιβή για τη συμμετοχή του στη Μάχη του Λευκού Όρους, διορίστηκε το 1622 στις θέσεις του ανθύπατου και του αντιβασιλέα της Βοημίας και ονομάστηκε Ιππότης του Τάγματος του Χρυσόμαλλου Δέρατος.

Το Δεκέμβριο του 1613 κέρδισε τον έλεγχο του Δουκάτου του Τροππάου και το Μάρτιο του 1622 το Σιλεσιανό Δουκάτο του Τζάγκερντορφ. Απέκτησε, επίσης, τον έλεγχο εδαφών που κατείχαν αντάρτες, καθώς και το Δουκάτο του Λίχτενσταϊν.

Το 1599 έγινε Ρωμαιοκαθολικός και το 1605 εγκατέστησε για τις βόρειες Άλπεις ένας τμήμα του Αδελφών Ιωαννιτών του Αγίου Ιωάννη του Θεού στο Φέλντσμπεργκ. Απεβίωσε στις 12 Φεβρουαρίου 1627 στην Πράγα.

Γάμος και απόγονοι
------------------

Το 1590 ο Κάρολος παντρεύτηκε την Άννα Μαρία Σεμπέροβα του Μποσκοβίτσε και του Μαυροβουνίου (1575–1625). Μαζί απέκτησαν τουλάχιστον τέσσερα παιδιά:

* την Πριγκίπισσα Άννα Μαρία Φραγκίσκη (7 Δεκεμβρίου 1597 – 26 Απριλίου 1640). Παντρεύτηκε τον Πρίγκιπα Μαξιμιλιανό του Ντίτριχσταϊν-Νίκολσμπουργκ (1596 – 1655).
* την Πριγκίπισσα Φραγκίσκη Βαρβάρα (1604–1655). Παντρεύτηκε τον Βεντσεσλάβο Βέρνερ του Τίλι (1599 – 1653).
* τον Πρίγκιπα Ερρίκο
* Κάρολο Ευσέβιο, Πρίγκιπα του Λίχτενσταϊν (11 Απριλίου 1611 – 5 Απριλίου 1684).

Παραπομπές
----------

1. 1 2 3 4  «Αρχειοθετημένο αντίγραφο». Αρχειοθετήθηκε από το πρωτότυπο στις 22 Ιουλίου 2018. Ανακτήθηκε στις 20 Ιανουαρίου 2016.
2. 1 2 3 4 5 6 7 8 9 10
3. ↑  Genealogy
4. ↑
5. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 5 Μαρτίου 2014. Ανακτήθηκε στις 20 Ιανουαρίου 2016.
6. ↑

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 57040896
* LCCN: n84045141
* ISNI: 0000 0000 5509 5546
* GND: 118720899
* BNF: cb10588877d (data)
* NKC: xx0073453

 |

 |
Η **Κωνσταντία** ήταν αγωνίστρια της επανάστασης του 1821 από τη Σαμοθράκη. 

Για την Κωνσταντία μαθαίνουμε από τη μεγαλύτερη αδελφή της, αγνώστου ονόματος, που πιάστηκε αιχμάλωτη κατά την Καταστροφή της Σαμοθράκης το 1821. Έπειτα οδηγήθηκε σκλάβα στη Σμύρνη για καταλήξει στην Κύπρο όπου κάποια μέρα, τυχαία, ελευθερώθηκε από κάποιο ελληνικό πλοίο, την πήγε στις Σπέτσες κι εκεί αφηγήθηκε την ιστορία της. 

Η οικογένεια της Κωνσταντίας είχε καταγωγή τη Θράκη και βρέθηκε στη Σαμοθράκη μετά την Οθωμανική κατάκτηση της Βυζαντινή Αυτοκρατορίας, πούλησαν ότι υπάρχοντα είχαν και αγόρασαν ζώα για να τα εκτρέφουν στο νησί όπου εγκαταστάθηκαν. Τα δύο κορίτσια έμειναν ορφανές σε μικρή ηλικία και τις μεγάλωσε κάποιος θείος τους. Η Κωνσταντία αρραβωνιάστηκε με κάποιον Θεόφιλο και είχαν κανονίσει τον γάμο τους. Ένας Οθωμανός, ο Μεχμέτ, που του άρεσε η Κωνσταντία αντέδρασε και προσπάθησε να την κάνει να τον παντρευτεί με τη βία. 

Όταν έγινε η Οθωμανική απόβαση στο νησί η Κωνσταντία μαζί με τον Θεόφιλο και τον θείο της ταμπουρώθηκαν στο σπίτι της και αντέταξαν άμυνα σκοτώνοντας πολλούς Οθωμανούς. Οι Οθωμανοί τότε έφεραν έναν κανόνι, γκρέμισαν την πόρτα κι εισέβαλαν στο σπίτι, πρώτος σκοτώθηκε ο Θεόφιλος και ο Μεχμέτ εμποδίζει τους υπόλοιπους να σκοτώσουν την Κωνσταντία θέλοντας να την παντρευτεί. Η Κωνσταντία άρπαξε ένα μαχαίρι και σκοτώνει τον Μεχμέτ, μετά από αυτή την αφήγηση δεν υπάρχει τίποτα άλλο γνωστό για αυτήν, πιθανότατα σκοτώθηκε από τους υπόλοιπους Οθωμανούς.

Παραπομπές
----------

1. 1 2 3 4 5 6 7 8 9  Les femmes grecques aux dames françaises. Récit de leurs malheurs. Traduit du grec par un philhellène. Paris, Charles Béchet, 1826, σελ. 34-39
**Κόκα** αποκαλείται οποιοδήποτε από τα τέσσερα καλλιεργούμενα φυτά της οικογένειας ερυθροξυλοειδή, που είναι ιθαγενή της δυτικής Νότια Αμερική.

Το φυτό καλλιεργείται σε αρκετές χώρες, συγκεκριμένα στη βορειοδυτική Αργεντινή, τη Βολιβία, την Κολομβία, το Εκουαδόρ και το Περού, ακόμη και σε περιοχές όπου η καλλιέργεια του είναι παράνομη.

Υπάρχουν αναφορές ότι το φυτό καλλιεργείται και στο νότιο Μεξικό, ενώ είναι και εναλλακτική λύση για το λαθρεμπόριο προϊόντων κοκαΐνης. Επίσης, το φυτό κόκα έχει ρόλο σε πολλούς παραδοσιακούς πολιτισμούς των Άνδεων, καθώς και στη Σιέρα Νεβάδα ντε Σάντα Μάρτα. 

Η κόκα είναι γνωστή σε όλο τον κόσμο για το ψυχοδραστικό αλκαλοειδές της, την κοκαΐνη. Η περιεκτικότητα των φύλλων της κόκας σε αυτό είναι σχετικά χαμηλή, περίπου 0,25% έως 0.77%. Η κόκα χρησιμοποιείται ως διεγερτικό, π.χ. καφές, ως πηγή ενέργειας ή και τα δύο. Η Κόκα-Κόλα χρησιμοποιούσε φύλλο κόκας στα προϊόντα από το 1885 μέχρι και το 1903. Η εξαγωγή κοκαΐνης από την κόκα απαιτεί τη χρήση αρκετών διαλυτών και μια χημική διαδικασία που είναι γνωστή ως εξαγωγή βασισμένη στο οξύ, η οποία μπορεί να εξάγει εύκολα τα αλκαλοειδή από το φυτό.

Παραπομπές
----------

1. ↑  Plowman, T (1979). «Botanical Perspectives on Coca». *Journal of Psychedelic Drugs* **11** (1–2): 103–117.
2. ↑  De la Cruz, Manuel. «Policía mexicana realiza el primer hallazgo de cultivos de coca en el sur del país». *La Republica*. Αρχειοθετήθηκε από το πρωτότυπο στις 10 Σεπτεμβρίου 2017. Ανακτήθηκε στις 27 Μαρτίου 2016.
3. ↑  Plowman, T; Rivier L (1983). «Cocaine and Cinnamoylcocaine content of thirty-one species of Erythroxylum (Erythroxylaceae)». *Annals of Botany* (London) **51**: 641–659.
4. ↑  May, Clifford D. (1988-07-01). «How Coca-Cola Obtains Its Coca». *The New York Times*.. *«A Stepan laboratory in Maywood, N.J. is the nation's only legal commercial importer of coca leaves, which it obtains mainly from Peru and, to a lesser extent, Bolivia. Besides producing the coca flavoring agent for Coca-Cola, Stepan extracts cocaine from the coca leaves, which it sells to Mallinckrodt Inc. a St. Louis pharmaceutical manufacturer that is the only company in the United States licensed to purify the product for medicinal use.»*
5. ↑  «Coca Leaf». *tni.org*. 1 Ιανουαρίου 2015.

Εξωτερικοί σύνδεσμοι
--------------------

* Πολυμέσα σχετικά με το θέμα  Erythroxylum coca στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85027554
* BNF: cb11982311g (data)
* NKC: ph121702

 |

 |